section_heading: Snimanje
paragraph_text: Album se snimao više od četiri mjeseca u Los Angelesu, i to je najduži period koji je Madonna potrošila na snimanje svog albuma. S Madonnom u studiju za vrijeme nastajanja albuma su bile samo tri osobe: William Orbit, inženjer Pat McCarthy i pomoćni inženjer Matt Silva. Snimanje je obilježeno brojnim tehničkim problemima u studiju, jer je i Orbit inzistirao da se radi na već snimljenim dionicama, synth zvukovima i pomoću kompjutera a bez live benda. Padali su sustavi na kompjuterima, pa su snimanja bila odgađana dok se ne odstrani kvar. Orbit je većinu instrumenata snimio četiri mjeseca prije snimanja. Izjavio je kako se sjeća da su mu krvarili prsti od sviranja na gitari i da je provodio puno vremena u studiju. Nakon nekoliko krivih izgovora stihova na Sanskrt jeziku, BBC je organizirao telefonsku poduku o pravilnom izgovoru. Zatim je Madonna napravila i te još nužne promjene.